ประจำเดือนมาครั้งล่าสุดวันที่ 19ส.ค.เเล้วมีอะไรกับแฟนวันที่28 29ส.ค. 10 15ก.ย. ตรวจครรภ์สองครั้งวันที่ 16 ก.ย.ผลเป็นลบทั้งสองครั้ง ตรวจครรภ์อีกสองครั้งวันที่ 21 ก.ย.ผลเป็นลบทั้งสองครั้ง ตรวจครรภ์อีกครั้งวันที่ 22 ก.ย.ผลเป็นลบเหมือนกัน ตรวจอีกวันนี้วันที่ 23 ก.ย. ผลก็ยังเป็นลบ ตอนนี้วันที่ 23 ก.ย. ประจำเดือนไม่มา7วันเเล้วมีโอกาสท้องมั้ยคะ แล้วผลที่ตรวจไปก่อนหน้านี้เชื่อถือได้มั้ยคะ
สวัสดีค่ะ หากประจำเดือนมาวันที่ 19 ส.ค. แล้วได้มีเพศสัมพันธ์วันที่ 28-29 ส.ค. 10 และ 15 ก.ย. อาจไม่ใช่ระยะปลอดภัย โอกาสที่จะตั้งครรภ์นั้นก็จะมีได้ ส่วนการตรวจหาการตั้งครรภ์วันที่ 16 ก.ย. 21 ก.ย. 22 ก.ย. และ 23 ก.ย. แล้วผลเป็นลบ คือขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 28-29 ส.ค. อย่างไรก็ตาม การตั้งครรภ์จากการมีเพศสัมพันธ์ในวันที่ 10 และ 15 กย. นั้นยังไม่สามารถบอกได้ เพราะต้องรอไปอย่างน้อย 2 สัปดาห์หลังจากที่มีเพศสัมพันธ์ครั้งสุดท้ายก่อน ดังนั้น ควรรอจนถึงวันที่ 29 ก.ย. ก่อน หากยังคงไม่มีประจำเดือนมา จึงควรตรวจหาการตั้งครรภ์ซ้ำอีกครั้ง หากตรวจไม่พบ จึงจะสรุปได้ว่าไม่มีการตั้งครรภ์เกิดขึ้นค่ะ ส่วนการที่ประจำเดือนมาช้า ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น